
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 577 

26 Ιουλίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός επιτοκίου έντοκων γραμματίων Ν.Δ. 

3745/57 ετήσιας διάρκειας. 1 

Καθορισμός ανώτατου ορίου έκδοσης εγγυητικών επι¬ 
στολών της Κτηματικής Τράπεζας της Ελλάδος. . 2 
Έγκριση του Γενικού Κανονισμού Λιμένος με αριθ. 3 

«περί λεμβουχικών εργασιών». 3 

Τροποποίηση απόφασης σύστασης Νομικού Προσώ¬ 
που με την επωνυμία «38η Σχολική Επιτροπή Δήμου 

Λάρισας». 4 

Τροποποίηση απόφασης σύστασης Νομικού Προσώ¬ 
που με την επωνυμία «16η Σχολική Επιτροπή Δήμου 

Λάρισας». 5 

Σύσταση διακοινοτικής επιχείρησης παραγωγής τουρ¬ 
σιών Κοινοτήτων Μ. Παναγίας Παλαιοχωρίου Ν. 
Χαλ/κής . 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2045201/5929/0023 (1) 


Καθορισμός επιτοκίου έντοκων γραμματίων Ν.Δ. 

3745/57 ετήσιας διάρκειας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.Δ. 3745/57 «περί εκδόσεως 
εντόκων γραμματίων». 

2. Τις διατάξεις του Ν. 1266/82 άρθρο 4 «Όργανα 
ασκήσεως της νομισματικής, πιστωτικής και συναλλαγμα¬ 
τικής πολιτικής και άλλες διατάξεις». 

3. Την προηγούμενη απόφαση του Υπουργού Οικονομι¬ 
κών αριθ. 2040027/5296/0023/16.6.1994 «Καθορισμός 
επιτοκίων εντόκων γραμματίων». 

4. Το άρθρο 12 του Ν. 2074/92 (ΦΕΚ 128/31.7.1992 
τ.Α'). 

5. Την κοινή απόφαση Πρωθυπουργού και Υπουργού 
Οικονομικών αρ. 1026431/268/0006Α (ΦΕΚ 154/7.3.94 
τ.Β') «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών, αποφασίζουμε: 

1. Ορίζουμε το επιτόκο των ετήσιας διάρκειας εντόκων 
γραμματίων Ν.Δ. 3745/57 που θα εκδοθούν ή θα ανανεω¬ 
θούν από 12 Ιουλίου 1994 σε 20,25%. 


Για τα έντοκα γραμμάτια τρίμηνης και εξάμηνης διάρ¬ 
κειας ισχύουν οι προηγούμενες αποφάσεις μας αρ. 
2040027/ 5296/ 0023/ 16.6.94 και 2034632/4549/ 
0023/27.5.94 αντίστοιχα. 

2. Επίσης για τα άληκτα έντοκα γραμμάτια και για το 
χρονικό διάστημα από την πιο πάνω ημερομηνία (12 Ιου¬ 
λίου 1994) μέχρι και τη λήξη τους ισχύουν οι αποφάσεις 
μας βάσει των οποίων έγινε η έκδοσή τους. 

3. Κάλυψη δαπάνης. 

Από τις διατάξεις της απόφασης αυτής προκαλείται δα¬ 
πάνη σε βάρος του Κρατικού Προϋπολογισμού το ύψος 
της οποίας δεν μπορεί να προσδιοριστεί. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα, 8 Ιουλίου 1994 

Ο ΥΦΥΠΟΥΡΓΟΣ 

ΝΙΚΟΛΑΟΣ ΚΥΡΙΑΖΙΔΗΣ 

-4- 

Αριθ. 2041336/6871/0025 (2) 

Καθορισμός ανώτατου ορίου έκδοσης εγγυητικών επιστο¬ 
λών της Κτηματικής Τράπεζας της Ελλάδος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Το Π.Δ. 284/1988 «Οργανισμός του Υπουργείου Οι¬ 
κονομικών». 

2. Τις αποφάσεις μας: α) 166915/2570/17.11.77 με 
την οποία καθορίζονται οι όροι και οι προϋποθέσεις, βάσει 
των οποίων παρέχονται από τις Τράπεζες που λειτουρ¬ 
γούν στην Ελλάδα Εγγυήσεις στο Δημόσιο και τα Νομικά 
Πρόσωπα Δημοσίου Δικαίου για την εκτέλεση έργων προ¬ 
μήθειες κ.λπ., 

β) την 2065962/14976/28.11.91 με την οποία ορί¬ 
στηκε το ανώτατο όριο έκδοσης εγγυητικών επιστολών 
της Κτηματικής Τράπεζας στο ποσό του ενός δισεκατομ¬ 
μυρίου (1.000.000.000). 

3. Την από 15 Ιουνίου 1994 επιστολή της Κτηματικής 
Τράπεζας περί αυξήσεως του ανωτάτου ορίου έκδοσης 
των εγγυητικών επιστολών της. 

4. Την δραστηριότητα της Τράπεζας όπως εμφανίζεται 
σήμερα. 

5. Την αριθ. 1031920/305/006Α/18.3.94 απόφαση 
του Υπουργού Οικονομικών για μεταβίβαση αρμοδιοτήτων! 
και της εξουσίας να υπογράφουν «Με Εντολή Υπουρογύ» 

στο Γενικό Γραμματέα κ.τλ. 

6. Το γεγονός ότι από την απόφαση αυτή δεν δημιουρ- 
γείται δαπάνη σε βάρος του Κρατικού Προϋπολογισμού, 
αποφασίζουμε: 

Ορίζουμε οίτο εξής το ανώτατο όριο έκδοσης εγγυητι¬ 
κών επιστολών της «Κτηματικής Τράπεζας της Ελλάδος 
Α.Ε.» για τις παραπάνω περιπτώσεις στο ποσό δραχμών 
πέντε δισεκατομμυρίων (5.000.000.000) με τους όρους 
και τις προϋποθέσεις βάσει των οποίων παρέχονται από 
τις Τράπεζες που λειτουργούν στην Ελλάδα Εγγυήσεις 
στο Δημόσιο και τα Νομικά Πρόσωπα Δημοσίου Δικαίου 
για εκτέλεση έργων, προμήθειες κ.λπ. (απόφασή μας 
166915/2570/17.11.77). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 1994 

Με εντολή Υπουργού 
Ο Γενικός Γραμματέας 

I. ΚΟΥΣΟΥΔΑΚΟΣ 

-♦- 

Αριθ. 3131.1/05/94 (3) 

Έγκριση του Γ ενικού Κανονισμού Λιμένος με αριθ. 3 «περί 
λεμβουχικών εργασιών». 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου ΙΟτουΝ. 1940/91 (Α'40) 
«περί μονάδος Ειδικών Αποστολών Λιμενικού Σώματος 
(ΜΕΑ/ΛΣ) και άλλες διατάξεις περί αυτού» που αντικαθι¬ 
στά το άρθρο 156 του Ν.Δ. 187/1973 (Α' 261) «περί 
Κ.Δ.Ν.Δ.». 

2. Τον Γενικό Κανονισμό Λιμένα με αριθ. 3 που εκδό- 
θηκε από τον Αρχηγό του Λιμενικού Σώματος με τις διατά¬ 
ξεις του οποίου ρυθμίζονται θέματα που αφορούν την εύ¬ 
ρυθμη λειτουργία των λιμένων της χώρας. 

3. Το άρθρο 29Α του Ν. 1558/85 όπως προστέθηκε με 
το άρθρο 27 του Ν. 2081/92 (Α' 154). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο μόνο 

α) Εγκρίνουμε τον πιο κάτω Γενικό Κανονισμό Λιμένος 
με αριθμ. 3. 

ΓΕΝΙΚΟΣ ΚΑΝΟΝΙΣΜΟΣ ΛΙΜΕΝΟΣ με αριθ. 3. 
«Λεμβουχικές εργασίες» 

Ο ΑΡΧΗΓΟΣ ΛΙΜΕΝΙΚΟΥ ΣΩΜΑΤΟΣ 

Έχουμε υπόψη: 

α) Τις διατάξεις του δια του 5 Ιουνίου 1948 ΒΔ Κωδικο- 
ποιημένου Νόμου 499/47 «περί πειθαρχικής εξουσίας 
των Προϊσταμένων των Λιμενικών Αρχών» (Α' 162) συν- 
δυαζόμενες με τα άρθρα 141 - 157 του Ν.Δ. 187/73 με το 
οποίο κυρώθηκε ο Κώδικας Δημοσίου Ναυτικού Δικαίου 
(Α' 261). 

β) Το άρθρο 156 του Ν.Δ. 187/1973 (Α' 261) «περί 
Κ.Δ.Ν.Δ.» όπως αυτό αντικαταστάθηκε με το άρθρο ΙΟΝ. 

1940/91 (Α' 40) «περί Μονάδος Ειδικών Αποστολών Λιμε¬ 
νικού Σώματος (ΜΕΑ/ΛΣ) και άλλες διατάξεις περί αυτού». 

γ) ,Τις διατάξεις του Ν.Δ. 444/70 «περί αρμοδιότητας 
του Λ·Σ. και σχέσεων προς τις αρμοδιότητες των Σωμάτων 
Ασφαλείας» (Α' 39). 


δ) Το Π.Δ. 387/93 (Α' 165) «περί κατάργησης διατά¬ 
ξεων που περιορίζουν την ελεύθερη άσκηση των ρυμουλ- 
κικών, λεμβουχικών εργασιών και θαλασσίων ταξί». 

ε) το άρθρο 29Α του Ν. 1558/85 όπως προστέθηκε με 
το άρθρο 27 του Ν. 2081/92 (Α' 154). 

στ) Το γεγονός ότι από τις διατάξεις του παρόντος Κα¬ 
νονισμού δεν προκαλείται δαπάνη σε βάρος του Κρατικού 
Προϋπολογισμού και εκδίδουμε τον ακόλουθο Κανονι¬ 
σμό: 

Αρθρο 1. 

Όρια ισχύος. 

Ο παρών «Γενικός Κανονισμός Λιμένα» ισχύει για τα λι¬ 
μάνια, τους όρμους και τη θαλάσσια έκταση της περιοχής 
δικαιοδοσίας κάθε Λιμενικής Αρχής της Χώρας. 

Αρθρο 2. 

Ορισμός λεμβουχικών εργασιών. 

1. Οι λεμβουχικές εργασίες συνίστανται στην εκτέλεση 
με κόμιστρο μεταφορών φορτίων, εφοδίων γενικά ή προ¬ 
σώπων (πληρώματα πλοίων, εργατοτεχνίτες, επισκέπτες, 
επιβάτες, ναυτικοί πράκτορες, φύλακες πλοίων ή άλλοι 
επαγγελματίες λιμένα) από τις αποβάθρες σε επισκευα¬ 
ζόμενα, αγκυροβολημένα ή παροπλισμένα εντός ή εκτός 
λιμένα πλοία και αντίστροφα, καθώς και από πλοίο σε 
πλοίο ή αφετηρία κίνησης σε άλλη αφετηρία. 

2. Στις λεμβουχικές εργασίες υπάγονται επίσης η πρόσ- 
δεση και λύση των πλοίων που διενεργείται από ειδικά 
σκάφη, εφόσον η εργασία αυτή δεν εκτελείται διαφορε¬ 
τικά. 

3. Λεμβούχος κατά τον παρόντα Κανονισμό νοείται το 
φυσικό ή νομικό πρόσωπο που εκμεταλλεύεται ιδιόκτητο 
λέμβο (λάντζα) γραμμένη στα οικεία βιβλία (μητρώα) της 
Λιμενικής Αρχής». 

4. Όπου στον παρόντα Κανονισμό αναφέρεται ο όρος 
«λάντζα» νοείται μηχανοκίνητο σκάφος το οποίο εκτελεί 
τις εργασίες της παρ. 1 του παρόντος άρθρου. 

Αρθρο 3. 

Χορήγηση αδειών λαντζών - Δικαιολογητικά. 

1. Για την απόκτηση της άδειας λάντζας πρέπει ο λεμ¬ 
βούχος (φυσικό ή νομικό πρόσωπο) να υποβάλει στην Λι¬ 
μενική Αρχή τα παρακάτω δικαιολογητικά: 

Α' ΦΥΣΙΚΑ ΠΡΟΣΩΠΑ 

α) Αίτηση με τα πλήρη στοιχεία του και τα χαρακτηρι¬ 
στικά γνωρίσματα του σκάφους. 

β) Έγγραφο εθνικότητας και τα προβλεπόμενα από τις 
κείμενες διατάξεις πιστοποιητικά ασφαλείας του σκά¬ 
φους. 

γ) Δήλωση έναρξης επιτηδεύματος από την αρμόδια 
ΔΟΥ, όπου απαιτείται. 

δ) Υπεύθυνη δήλωση του ιδιοκτήτη ότι αναλαμβάνει την 
υπορέωση εκτέλεσης φυλακών ασφαλείας στο λιμάνι. Η 
υποχρέωση αυτή θα καταχωρείται στην χορηγούμενη 
άδεια και δεν παρέχει δικαίωμα για αποζημίωση από το 
Δημόσιο ανεξάρτητα από την παροχή ή όχι υπηρεσιών 
κατά την διάρκεια της φυλακής. 

ε) Φωτοαντίγραφο εκλογικού βιβλιαρίου ή βεβαίωση 

από την οποία να προκύπτει ότι εψήφισε κατά τις τελευ¬ 
ταίες εκλογές. 

Β’ ΝΟΜΙΚΑ ΠΡΟΣΩΠΑ 

α) Τα με στοιχεία α, β, γ και δ, των εδαφίων της παρ. 1Α 
του παρόντος άρθρου. 

β) Να έχουν ως σκοπό την εκτέλεση λεμβουχικών εργα¬ 
σιών σύμφωνα με το Καταστατικό τους). 

γ) Να μη συμμετέχουν καθ’ οιονδήποτε τρόπο σε άλλες 
επιχειρήσεις μεταφορών. 

2. Ο λεμβούχος πρέπει να έχει μόνιμη κατοικία, εντός 
της περιφέρειας της απογράφουσας Λιμενικής Αρχής ή 
εφόσον πρόκειται για νομικό πρόσωπο να έχει την έδρα 
του στην ίδια περιφέρεια. 

3. Οι ιδιοκτήτες, φυσικά πρόσωπα, λαντζών πρέπει να 
πληρούν και τις προϋποθέσεις του εδαφίου ε του άρθρου 
9 του παρόντος Κανονισμού. Για τα Νομικά πρόσωπα η 
προϋπόθεση αυτή συντρέχει στο πρόσωπο του νομικού 
εκπροσώπου τους. 

4. Σε φυσικό ή νομικό πρόσωπο επιτρέπεται η χορήγηση 
μιας (1) μόνο άδειας λάντζας. 

5. Οι άδειες λαντζών και του προσωπικού των, που ερ¬ 
γάζονται στις περιοχές των Λιμενικών Σταθμών ή Υπαλλή¬ 
λων Λιμένων, εκδίδονται από τις προϊστάμενός τους Λιμε¬ 
νικές Αρχές. 

6. Όλες οι λάντζες πρέπει να είναι εφοδιασμένες με τα 
απαιτούμενα ναυτιλιακά έγγραφα και να τηρούν τις εκά- 
στοτε διατάξεις του ΝΑΤ ως προς τον εφοδιασμό τους με 
ναυτολόγιο και να τηρούν τις διατάξεις ΥΕΝ/ΔΝΕΡ ως 
προς την σύνθεση του πληρώματός τους. 

Αρθρο 4. 

Λάντζες ναυπηγοεπισκευαστικών επιχειρήσεων. 

1. Οι λάντζες οι οποίες ανήκουν και εξυπηρετούν απο¬ 
κλειστικά τις ναυπηγοεπισκευαστικές επιχειρήσεις και 
έχουν ως σκοπό την χωρίς κόμιστρο μεταφορά προσώ¬ 
πων, μηχανημάτων κ.λπ. για τις ανάγκες τους υποχρεού- 
νται να εφοδιασθούν με ειδική άδεια λάντζας από την Λι¬ 
μενική Αρχή, τηρουμένων, των προϋποθέσεων της παρ. 6 
του άρθρου 3 και των άρθρων 5, 7 και 9 του παρόντος Κα¬ 
νονισμού. 

2. Η κάθε μία από τις επιχειρήσεις αυτές επιτρέπεται να 
διαθέτει μία μόνο λάντζα εφόσον απασχολεί σε μόνιμη 
βάση προσωπικό τουλάχιστον τριάντα (30) ατόμων. 

Αρθρο 5. 

Καταλληλότητα λαντζών. 

1. Οι λάντζες πρέπει να είναι ηλικίας μικρότερης των 
πέντε (5) ετών, η οποία υπολογίζεται από την 31 Δεκεμ¬ 
βρίου του έτους που παραγματοποιήθηκε η καθέλκυσή 
τους, τα δε τεχνικά τους χαρακτηριστικά (τεχνικές προ¬ 
διαγραφές) καθορίζονται με απόφαση του Λιμενάρχη, η 
οποία ισχύει τουλάχιστον για τρία έτη, ανάλογα με την κα¬ 
τηγορία, προορισμό τους, τις ιδιομορφίες του λιμένα, σε 
συνεργασία με τους χρήστες και ιδιοκτήτες αυτών, και 
εγκρίνονται από ΥΕΝ/ΔΕΕΠ - ΔΛΑ. 

Αρθρο 6. 

Εκτέλεση λεμβουχικών εργασιών 

1. Οι λεμβουχικές εργασίες, όπως αυτές ορίζονται στο 
άρθρο 2 του παρόντος Κανονισμού, εκτελούνται από 
σκάφη (λάντζες) που είναι εφοδιασμένα με σχετική άδεια 
από την οικεία Λιμενική Αρχή. 

2. Η χρησιμοποίηση ιδιωτικής χρήσεως λέμβων, ρυ¬ 


μουλκών, πλοιαρίων ιδιόκτητων πλωτών μέσων και λέμβων 
του εξαρτισμού των πλοίων για την εκτέλεση των λεμβου¬ 
χικών εργασιών του παρόντος Κανονισμού επιτρέπεται 
μόνο σε περιπτώσεις, ανώτερης βίας η οποία διαπιστώνε¬ 
ται από την Λιμενική Αρχή. 

Αρθρο 7. 

Λάντζες ασφαλείας. 

1. Η Λιμενική Αρχή μπορεί με απόφασή της, να καθορί¬ 
ζει κάθε μήνα, ανάλογα με τον αριθμό των λαντζών του λι¬ 
μένα της και τις ειδικές συνθήκες της περιοχής, τον τρόπο 
και τον χρόνο φυλακής των λαντζών ασφαλείας στο λιμάνι 
της. 

2. Οι λάντζες ασφαλείας μπορούν να απασχολούνται 
κατά τη διάρκεια της φυλακής τους σε λεμβουχικές εργα¬ 
σίες, ύστερα από άδεια της Λιμενικής Αρχής με την προϋ¬ 
πόθεση ότι οι κυβερνήτες τους θα διατηρούν συνεχή 
επαφή με την Λιμενική Αρχή, για την άμεση χρησιμοποί¬ 
ησή τους, εφόσον απαιτηθεί. 

Αρθρο 8. 

Αντικατάσταση λαντζών 

1. Οποιαδήποτε λάντζα μπορεί να αντικατασταθεί από 
άλλη εφόσον υποβληθούν από τον ενδιαφερόμενο τα 
προβλεπόμενα στην παρ. 1 του άρθρου 3 δικαιολογητικά, 
και το νέο σκάφος να πληροί τους όρους του άρθρου 5 του 
παρόντος. 

2. Η άδεια της λάντζας που αντικαθίσταται ανακαλείται 
με απόφαση της Λιμενικής Αρχής και χορηγείται νέα στην 
λάντζα που αντικατέστησε την αποσυρόμενη. 

Αρθρο 9 . 

Κυβερνήτες λαντζών 

Οι κυβερνήτες των λαντζών πρεπει να πληρούν τις πα¬ 
ρακάτω προϋποθέσεις: 

α) Να κριθούν ικανοί από την κατά τόπους Υγειονομική 
Επιτροπή Απογραφομένων Ναυτικών (ΥΑΝΕΘ) για την 
υπηρεσία που πρόκειται να αναλάβουν στην λάντζα, σύμ¬ 
φωνα με την κάθε φορά ισχύουσα απόφαση ΥΕΝ/ΔΝΕΡ. 
Εκτός από την αρχική υγειονο ,ική εξέταση, οι λεμβούχοι 
επανεξετάζονται υποχρεωτικά ανά δετία, ύστερα από την 
παρέλευση του 55ου έτους. 

Επίσης υποχρεωτική επανεξέταση γίνεται εάν μεσολα¬ 
βήσει σοβαρή ασθένεια ή ατύχημα δυνάμενα να έχουν επι¬ 
πτώσεις στην ικανότητα προς εργασία του λεμβούχου. 

β) Να είναι απογεγραμμένοι ναυτικοί ή μεμονωμένοι ερ¬ 
γάτες θαλάσσης ή ασφαλισμένοι στο ΙΚΑ σε περίπτωση 
που εργάζονται σε σκάφος το οποίο δεν υποχρεούται να 
εφοδιασθεί με ναυτολόγιο σύμφωνα με τις ισχύουσες 
κάθε φορά διατάξεις περί ΝΑΤ. 

γ) Να κατέχουν το προβλεπόμενο για την κατηγορία του 
σκάφους αποδεικτικό ναυτικής ικανότητας που απαιτείται 
για την διακυβέρνησή του ή άδεια χειριστή πηδαλιούχου, 
όπου αυτή προβλέπεται από την κάθε φορά ισχυουσα σχε¬ 
τική απόφαση ΥΕΝ/ΔΝΕΡ, η οποία χορηγείται ύστερα από 
εξετάσεις ενώπιον επιτροπής που συγκροτείται με από¬ 
φαση της Λιμενικής Αρχής εφόσον έχουν είκοσι τεσσάρων 
(24) μηνών τουλάχιστον προϋπηρεσία σε εμπορικά πλοία, 
σε πλοία του Π.Ν. ή Λ.Σ. και σε ειδικότητες καταστρώμα¬ 
τος - μηχανής - ασυρμάτου ή τρία (3) τουλάχιστον έτη ως 
βοηθοί λεμβούχου ή αθροιστικά υπολογιζόμενη προϋπη¬ 
ρεσία ναυτικού βοηθού λεμβούχου τουλάχιστον τριάντα 
(30) μηνών. 

δ) Να είναι υπήκοοι Κράτους Μέλους των Ευρωπαϊκών 
Κοινοτήτων ή Κράτους Μέλους της Ευρωπαϊκής Ζώνης 
Ελευθέρων Συναλλαγών, πλην Ελβετίας. 

ε) Να μην έχουν καταδικαστεί οποτεδήποτε και τελεσί¬ 
δικα για κανένα από τα αδικήματα ληστείας, ανθρωποκτο¬ 
νίας από πρόθεση, λαθρεμπορίας, κατοχής, χρήσης και 
εμπορίας ναρκωτικών εκμετάλλευσης πορνών και σωμα¬ 
τεμπορίας, αποπλάνησης, βιασμού εξαναγκασμού σε 
ασέλγεια, κλοπής, πλαστογραφίας, απάτης, υπεξαίρεσης 
παράβασης του Νόμου περί προστασίας του Εθνικού Νο¬ 
μίσματος, παράνομης αλιείας με χρήση εκρηκτικών ή χη¬ 
μικών ή φυτικών υλών (Ν.Δ. 420/1970). 

ζ) Να είναι εφοδιασμένοι με πτυχίο Σχολής Σωστικών - 
Πυροσβεστικών Μέσων. 

στ) Να πληρούν τις προϋποθέσεις της συνταξιοδοτικής 
νομοθεσίας, σε περίπτωση που συνταξιοδοτούνται από 
οποιοδήποτε φορέα. 

Αρθρο 10. 

Βοηθοί λεμβούχων. 

1. Στα σκάφη τα οποία δεν υποχρεούνται στην τήρηση 
ναυτολογίου επιτρέπεται να προσλαμβάνουν βοηθούς 
λεμβούχων ύστερα από έγκριση της Λιμενικής Αρχής οι 
οποίοι υποχρεούνται να συνεπιβαίνουν με σκοπό να βοη¬ 
θούν. 

2. Οι βοηθοί λεμβούχων μπορούν να αναλάβουν την δια¬ 
κυβέρνηση της λάντζας εφόσον είναι κάτοχοι άδειας χει¬ 
ριστή - πηδαλιούχου ή άλλου πτυχίου ανώτερης κατηγο¬ 
ρίας καταστρώματος. 

3. Οι βοηθοί λεμβούχων πρέπει να είναι πεπειραμένα 
άτομα που συγκεντρώνουν τα προσόντα και τις προϋπο¬ 
θέσεις του άρθρου 9 του παρόντος Κανονισμού, εξαιρου- 
μένης της περιπτώσεως με τα στοιχεία (γ) και να είναι ηλι¬ 
κίας όχι μικρότερης των δέκα οκτώ (18) ετών. 

Αρθρο 11. 

Μεταβίβαση αδειών λαντζών. 

1. Οι άδειες των λαντζών μεταβιβάζονται ελεύθερα και 
ακολουθούν τα σκάφη για όσο χρόνο αυτά απασχολούνται 
στην εκτέλεση λεμβουχικών εργασιών. 

Αρθρο 12. 

Αφετηρίες 

1. Οι αποκλειστικές αφετηρίες των λαντζών για την διε¬ 
νέργεια των λεμβουχικών εργασιών καθορίζονται με από¬ 
φαση της Λιμενικής Αρχής ανάλογα με τις ανάγκες του λι¬ 
μένα. Με την ίδια απόφαση καθορίζεται και η περιοχή κυ¬ 
κλοφορίας των λαντζών, ανάλογα με το Π.Γ.Ε., η οποία 
καταχωρείται στην χορηγούμενη από τη Λιμενική Αρχή 
άδεια. 

2. Απαγορεύεται για οποιοδήποτε λόγο η προσέγγιση 
(άφιξη - αναχώρηση) των λαντζών σε άλλο σημείο του λι¬ 
μένα, χωρίς άδεια της Λιμενικής Αρχής. 

Αρθρο 13. 

Διάκριση λαντζών 

1. Οι λάντζες διακρίνονται από την ΔΕΕΠ σε «λάντζες 
μεταφοράς επιβατών» και «λάντζες μεταφοράς φορτίων» 
με αντίστοιχη εγγραφή στο ΠΓΕ καθεμιάς. 

2. Οι «λάντζες μεταφοράς επιβατών» απασχολούνται 
αποκλειστικά με την μεταφορά προσώπων που μπορούν 
να φέρουν και τις συνήθεις αποσκευές τους, οι δε «λά¬ 
ντζες μεταφοράς φορτίων» με την αποκ' ~ ιτική μετα¬ 


φορά φορτίων - εφοδίων γενικά. Στις τελευταίες επιτρέ-, 
πεται η επιβίβαση μόνο των συνοδών τους (τροφοδότες - 
τελωνειακό όργανα κ.λπ.). 

3. Εφόσον δεν υπάρχει μία από τις πιο πάνω κατηγορίες 
λαντζών είναι δυνατόν η μεταφορά προσώπων και πραγ¬ 
μάτων να πραγματοποιείται από την ίδια λάντζα με την 
προϋπόθεση ότι αυτή θα είναι εφοδιασμένη με αντίστοιχο 
Π.Γ.Ε. 

Αρθρο 14. 

Εμφάνιση προσωπικού 

1. Οι λεμβούχοι, οι βοηθοί λεμβούχων και γενικά το πλή¬ 
ρωμα κάθε λάντζας μεταφοράς επιβατών κατά την διάρ¬ 
κεια της εργασίας πρέπει να φέρουν ευπρεπή ενδυμα¬ 
σία. 

Αρθρο 15. 

Καθορισμός δρομολογίων 

1. Η Λιμενική Αρχή διατηρεί το δικαίωμα καθορισμού 
υποχρεωτικών δρομολογίων των λαντζών, εφόσον οι ανά¬ 
γκες των συναλλασσομένων και η κίνηση του λιμένα το 
επιβάλλουν. Στην περίπτωση αυτή η Λιμενική Αρχή ρυθμί¬ 
ζει και τους αντίστοιχους ναύλους μεταφοράς προσώπων 
και εμπορευμάτων ύστερα από έγκριση του ΥΕΝ κατά πα¬ 
ρέκκλιση των διατάξεων του Γ ενικού Κανονισμού Λιμένα 
με αριθ. 2. 

Αρθρο 16. 

Μεταφορά φυλάκων πλοίων ειδικών κατηγοριών 

Σε περίπτωση διορισμού από την Λιμενική Αρχή φυλά¬ 
κων σε κατεσχημένα ή υπό απαγόρευση απόπλου τελού¬ 
ντο πλοία η μεταφορά αυτών προς και από τα πλοία θα γί¬ 
νεται δωρεάν από τις λάντζες της πλησιέστερης αφετη¬ 
ρίας, βάσει σημειώματος της Λιμενικής Αρχής. 

Αρθρο 17. 

Γ ενικές διατάξεις. 

Α. ΥΠΟΧΡΕΩΣΕΙΣ 

1. Οι ασκούντες την διακυβέρνηση των λαντζών είναι 
υποχρεωμένοι να: 

α) Εκδίδουν τιμολόγια ή δελτία παροχής Υπηρεσιών 
σύμφωνα με τις ισχύουσες κάθε φορά φορολογικές διατά¬ 
ξεις. 

β) Τηρούν ειδικό αριθμημένο και θεωρημένο από την Λι¬ 
μενική Αρχή ημερολόγιο κίνησης της λάντζας στο οποίο 
θα γράφονται διάφορα συμβάντα (π.χ. αφιξοαναχώρησης, 
στοιχεία πλοίων που προσήγγισαν κ.λπ.) κατά τα ειδικό¬ 
τερα με απόφαση του Λιμενάρχη οριζόμενα. 

γ) Τηρούν τις τελωνειακός διατυπώσεις. 

δ) Εργάζονται αυτοπροσώπως στη λάντζα επί όσο χρο¬ 
νικό διάστημα επιθυμούν και πάντως όχι λιγότερο από τις 
ώρες που προβλέπει η υφιστάμενη εργατική νομοθεσία, 
το δε ωράριο της εργασίας του θα πρέπει να προηγείται 
πάντοτε του ωραρίου εργασίας του βοηθού λεμβούχου 
μέσα στο ίδιο 24ωρο. Απουσία του λεμβούχου από τη λά¬ 
ντζα εκτός από την περίπτωση αυτή επιτρέπεται μόνο σε 
εξαιρετικές περιπτώσεις (ασθένεια, ατύχημα, ετήσια 
άδεια κ.λπ ) και ύστερα από έγκριση της Λιμενικής Αρχής. 

ε) Ενημερώνουν αμέσως την Λιμενική Αρχή για κάθε 
συμβάν, που αφορά στην ασφάλεια της ναυσιπλοΐας, ρύ¬ 
πανση, καθώς και για κάθε άλλο σοβαρό περιστατικό, το 
οποίο θα λάβει χώρα σε περιοχή της εργασίας τους. 

στ) Μεταφέρουν ασφαλώς με τις λέμβους των τους εκ¬ 
προσώπους των Αρχών, τους επιβάτες και τις αποσκευές 
τους από το πλοίο στην αποβάθρα και αντίστροφα, εφό¬ 
σον το πλοίο παραμένει επ’ αγκύρα, διατηρώντας την 
λέμβο τους πάντοτε καθαρή. 

ζ) Διενεργούν την λύση και δέση των κάβων των πλοίων, 
κατά τους χειρισμούς πλευρίσεως ή πρυμνοδετήσεως αυ¬ 
τών, εφόσον τοπικά δεν ρυθμίζεται διαφορετικά. 

η) Ζητούν με προσωπική τους ευθύνη, την επίδειξη της 
σχετικής άδειας επισκέψεως, η οποία εκδίδεται από την 
Λιμενική Αρχή, πριν από κάθε επιβίβαση στις λέμβους 
προσώπων που πρόκειται να εκτελέσουν επίσκεψη σε 
πλοία γραμμής εξωτερικού, τα οποία καταπλέουν ή απο¬ 
πλέουν. 

Β. ΑΠΑΓΟΡΕΥΣΕΙΣ 

2. Στον Κυβερνήτη και το πλήρωμα των λαντζών απαγο¬ 
ρεύεται: 

α) Η άνοδός τους στα πλοία χωρίς συγκεκριμμένη αιτία. 

β) Η προσέγγιση με τη λάντζα σε πλοίο πριν ελευθερο¬ 
κοινωνήσει ή μετά την χορήγηση άδειας απόπλου. 

γ) Όταν ανέρχονται στα πλοία, να φωνάζουν, να διαπλη¬ 
κτίζονται, να βρίζουν ή να ενοχλούν κατά οποιοδήποτε 
τρόπο τους ταξιδιώτες. 

δ) Να παραλαμβάνουν περισσότερους επιβάτες από αυ¬ 
τούς που επιτρέπεται από την Λιμενική Αρχή για κάθε λά¬ 
ντζα. 

ε) Να ανέρχονται ή να επιτρέπουν την άνοδο στα πλοία 
από άλλες, εκτός των καθορισμένων προς τούτο κλιμάκων 
ή πλευρικών θυρών. 

Άρθρο 18. 

Τήρηση Μητρώου 

1. Σε κάθε Λιμενική Αρχή τηρούνται τα ακόλουθα Μη¬ 
τρώα: 

α) Μητρώο αδειών λαντζών στο οποίο καταχωρούνται με 
αύξοντα αριθμό οι άδειες που χορηγούνται από τις Λιμενι¬ 
κές Αρχές καθώς και τα πλήρη στοιχεία των ιδιοκτητών 
αυτών (νομικών ή φυσικών προσώπων). 

β) Μητρώο προσωπικού λαντζών (Κυβερνητών - βοη¬ 
θών κ.λπ.) στο οποίο καταχωρούνται τα πλήρη στοιχεία 
αυτών και τα στοιχεία των αποδεικτικών ναυτικής ικανότη¬ 
τας που κατέχουν. 

γ) Μητρώο λαντζών ναυπηγοεπισκευαστικών επιχειρή¬ 
σεων στο οποίο καταχωρούνται τα στοιχεία των σκαφών, 
του προσωπικού αυτών και των επιχειρήσεων στις οποίες 
ανήκουν. 

2. Οι αριθμοί των πιο πάνω Μητρώων καταχωρούνται 
στις αντίστοιχες άδειες που χορηγούνται από τις οικείες 
Λιμενικές Αρχές. 

Άρθρο 19. 

Μεταβατικές διατάξεις 

1. Άδειες λαντζών που έχουν χορηγηθεί από τις Λιμενι¬ 
κές Αρχές σύμφωνα με τις καταργούμενες διατάξεις των 
Γ ενικών ή Ειδικών Κανονισμών Λιμένα εξακολουθούν να 
ισχύουν. Οι ιδιοκτήτες των πιο πάνω λαντζών υποχρεού- 
νται όπως εντός τριών μηνών από την ημερομηνία ισχύος 
του παρόντος κανονισμού υποβάλλουν τα δικαιολογητικά 
του άρθρου 3 για καταχώρησή τους στο Μητρώο αδειών, 
άλλως παύουν να εργάζονται. 

2. Σωματεία τα οποία έχουν στην κατοχή τους και εκμε¬ 
ταλλεύονται λάντζες οι οποίες εργάζονται κατά την ημέρα 
της εφαρμογής του παρόντος Κανονισμού διατηρούν τον 


αριθμό των αδειών των λαντζών που τους έχει χορηγηθεί 
για μία τριετία, μετά την παρέλευση της οποίας υποχρεού- 
νται να τις μεταβιβάσουν στα μέλη τους. 

3. Το προσωπικό των λαντζών μπορεί να συνεχίσει να 
εργάζεται και να είναι ασφαλισμένο στον ίδιο φορέα που 
ήταν ασφαλισμένο κατά την ημέρα της εφαρμογής του 
παρόντος Κανονισμού. 

4. Αιτήσεις για χορήγηση αδειών λαντζών οι οποίες 6κ- 
κρεμούν στις Λιμενικές Αρχές κρίνονται κατά τις διατάξεις 
του παρόντος Κανονισμού. 

Άρθρο 20. 

Ειδικές Ρυθμίσεις 

Με αποφάσεις των Λιμενικών Αρχών ρυθμίζονται ειδι¬ 
κότερα θέματα τα οποία προκύπτουν από την εφαρογή 
του παρόντος Κανονισμού και ανάγονται στις ιδιαιτερότη¬ 
τες κάθε λιμένα. 

Άρθρο 21. 

Κυρώσεις. 

1. Οι παραβάτες του παρόντος Κανονισμού, του οποίου 
η εκτέλεση ανατίθεται στα Λιμενικά Όργανα, ανεξάρτητα 
από τις συντρέχουσες αστικές και ποινικές ευθύνες κατά 
την ισχύουσα νομοθεσία υπόκεινται και στις κυρώσεις του 
άρθρου 157 του Ν.Δ. 187/73 (Α' 261) «περί ΚΔΝΔ, όπως 
τροποποιήθηκε με το Π.Δ. 207/85 (Α' 76) το οποίο αντι- 
καταστάθηκε με το Π.Δ. 111/93 (Α 50). 

2. Σε επρίπτωση υποτροπής, δύναται η Λιμενική Αρχή 
που εξέδωσε, την άδεια, με αιτιολογημένη απόφασή της, 
να επιβάλει, ως παρεπόμενη ποινή και την αφαίρεση της 
άδειας της λάντζας, ως ακολούθως: 

α) Για την πρώτη καθ’ υποτροπή παράβαση μέχρι (10) 
ημέρες και 

β) Για την δεύτερη καθ’ υποτροπή παράβαση, μέσα σε 
ένα έτος από την τέλεση της πρώτης από είκοσι (20) ημέ¬ 
ρες μέχρι δύο (2) μήνες. 

3. Η άδεια της λάντζας ανακαλείται με αιτιολογημένη 
απόφαση της Λιμενικής Αρχής όταν: 

α) Εκλείψουν μετεγενέστερα οι προϋποθέσεις χορήγη¬ 
σής της ή διαπιστωθεί ανακρίβεια ή αναλήθεια κατατεθέ- 
ντος δικαιολογητικού. 

β) Δεν εργάζεται για χρονικό διάστημα πάνω από δύο (2) 
μήνες εκτός αν συντέχουν λόγοι ανωτέρας βίας, κατά την 
κρίση της Λιμενικής Αρχής. 

γ) Διαγράφει το σκάφος από τα Ελληνικά νηολόγια ή 
λεμβολόγια για οποιοδήποτε λόγο. 

δ) Διαπιστωθεί η διάπραξη τρίτης καθ’ υποτροπή παρά¬ 
βασης μέσα σε ένα έτος από την τέλεση της πρώτης. 

4. Η παράγραφος 2 του παρόντος άρθρου έχει εφαρ¬ 
μογή και για τις άδειες κυκλοφορίας - εργασίας (πάσσα) 
των λεμβούχων, των βοηθών τους και γενικά του προσωπι¬ 
κού των λαντζών. 

5. Οι άδειες κυκλοφορίας - εργασίας (πάσσα) του προ¬ 
σωπικού των λαντζών που έχουν χορηγηθεί από τις Λιμενι¬ 
κές Αρχές ανακαλούνται: 

α) Στις περιπτώσεις (α), (β) και (δ) της παρ. 3 του παρό¬ 
ντος άρθρου. 

β) Εφόσον οι κάτοχοι των αδειών αυτών κριθούν από την 
Λιμενική Αρχή ως ανίκανοι για την παραπέρα άσκηση της 
λεμβουχικής εργασίας, λόγω σωματικής, πνευματικής, 
επαγγελματικής ή άλλης .ανικανότητας η οποία να διαπι¬ 
στώνεται ιατρικά. 

Αρθρο 22. 

Καταργούμενες διατάξεις. 

{ Από την έναρξη της ισχύος του παρόντος Κανονισμού 
, καταργούνται οι διατάξεις των ισχυόντων Κανονισμών Λι¬ 
μένων και κάθε άλλη διάταξη ή ρύθμιση που είναι αντίθετη 
με τις διατάξεις του παρόντος Κανονισμού. 

Πειραιάς, 11 Ιουλίου 1994 
Ο Αρχηγός 

Αντιναύαρχος (Λ. Σ.) ΕΜΜ. ΠΕΛΟΠΟΝΝΗΣΙΟΣ 

β) Ο Κανονισμός αυτός ισχύει ένα (1) μήνα μετά από την 
δημοσίευσή τους στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 12 Ιουλίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΣΙΦΑΡΑΣ 
-♦- 

Αριθ. 15864 (4) 

Τροποποίηση απόφασης σύστασης Νομικού Προσώπου 
με την επωνυμία «38η Σχολική Επιτροπή Δήμου Λάρι¬ 
σας». 

Ο ΝΟΜΑΡΧΗΣ ΛΑΡΙΣΑΣ 

Έχοντας υπόψη: 

1. Τις διατάξεις: 

α) του άρθρου 187 του Π.Δ. 323/1989 (Δ.Κ.Κ.). 
β) του άρθρου 5 του Ν. 1894/1990 «Για την Ακαδημία 
Αθηνών και άλλες διατάξεις», 
γ) του άρθρου 2 του Ν. 2081/1992. ' 
δ) του Π.Δ. 331/1983 «Μεταβίβαση αρμοδιοτήτων του 
Υπουργού Εσωτερικών στους Νομάρχες». 

2. Την αριθ. 13863/1991 απόφασή μας που δημοσιεύ- 
θηκεστο (ΦΕΚ 683/1991 τ.Β'), «περί συστάσεως του Νο¬ 
μικού Προσώπου «38η Σχολική Επιτροπή Δήμου Λάρι¬ 
σας». 

3. Την αριθ. 459/1994 απόφαση του Δημοτικού Συμ¬ 
βουλίου Λάρισας. 

4. Την 6332/1983 απόφασή μας «παροχή έγκρισης 
υπογραφής στο Δ/ντή Εσωτερικών με «Εντολή Νομάρχη», 
αποφασίζουμε: 

Τροποποιούμε την αριθ. 13863/1991 απόφασή μας 
«περί συστάσεως του Νομικού Προσώπου 38η Σχολική 
Επιτροπή Δήμου Λάρισας» και ορίζουμε ότι στο εξής το 
ανωτέρω Νομικό Πρόσωπο συμπεριλαμβάνει τις σχολικές 
μονάδες 15ο Δημοτικό Σχολείο, 14ο Γυμνάσιο, 9ο Λύκειο, 
19ο και 30ο Νηπιαγωγεία και θα διοικείται από 13μελές 
Διοικητικό Συμβούλιο αποτελούμενο από τους: 

1. Δήμαρχο ή Αντιδήμαρχο ή Δημοτικό Σύμβουλο ή δη¬ 
μότη. 

2. Τους εκάστοτε Διευθυντές των ανωτέρω σχολικών 
μονάδων. 

3. Τους εκάστοτε εκπροσώπους των Συλλόγων Γονέων 
και Κηδεμόνων. 

4. Τους εκπροσώπους των Μαθητικών Κοινοτήτων του 
14ου Γυμνασίου και 9ου Λυκείου. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Λάρι¬ 
σας. 

Κατά τα λοιπά ισχύει η αριθ. 13863/1991 απόφασή μας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 5 Ιουλίου 1994 

Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 
-♦- 

Αριθ. 15865 (5) 

Τροποποίηση απόφασης σύστασης Νομικού Προσώπου 
με την επωνυμία «16η Σχολική Επιτροπή Δήμου Λάρι¬ 
σας». 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις: 

α) του άρθρου 187 του Π.Δ. 323/1989 (Δ.Κ.Κ.). 

β) του άρθρου 5 του Ν. 1894/1990 «Για την Ακαδημία 
Αθηνών και άλλες διατάξεις». 

γ) του άρθρου 2 του Ν. 2081/1992. 

δ) του Π.Δ. 331/1983 «Μεταβίβαση αρμοδιοτήτων του 
Υπουργού Εσωτερικών στους Νομάρχες». 

2. Την αριθ. 14014/1991 απόφασή μας που δημοσιεύ- 
θηκε στο (ΦΕΚ 652/1991 τ.Β'), «περί συστάσεως του Νο¬ 
μικού Προσώπου «16η Σχολική Επιτροπή Δήμου Λάρι¬ 
σας». 

3. Την αριθ. 458/1994 απόφαση του Δημοτικού Συμ¬ 
βουλίου Λάρισας. 

4. Την 6332/1983 απόφασή μας «παροχή έγκρισης 
υπογραφής στο Δ/ντή Εσωτερικών με «Εντολή Νομάρχη», 
αποφασίζουμε: 

Τροποποιούμε την αριθ. 14014/1991 απόφασή μας 
«περί συστάσεως του Νομικού Προσώπου 16η Σχολική 
Επιτροπή Δήμου Λάρισας» και ορίζουμε ότι στο εξής το 
ανωτέρω Νομικό Πρόσωπο συμπεριλαμβάνει τις σχολικές 
μονάδες 2ο Γ υμνάσιο, 70 Γ υμνάσιο, 2ο Λύκειο και 4ο ΤΕΛ 
και θα διοικείται από Διοικητικό Συμβούλιο αποτελούμενο 
από τους: 

1. Δήμαρχο ή Αντιδήμαρχο ή Δημοτικό Σύμβουλο ή Δη¬ 
μότη. 

2. Τους εκάστοτε Διευθυντές των παραπάνω Σχο¬ 
λείων. 

3. Τους εκπροσώπους των Συλλόγων Γ ονέων και Κηδε¬ 
μόνων των παραπάνω σχολείων. 

4. Τους εκπροσώπους των Μαθητικών Κοινοτήτων των 
ανωτέρω σχολικών μονάδων. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Λάρι¬ 
σας. 

Κατά τα λοιπά ισχύει η αριθ. 14014/1994 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 5 Ιουλίου 1994 

Με εντολή Νομάρχη 
Ο Διευθυντής 

ΔΗΜΗΤΡΙΟΣ ΚΑΛΑΦΑΤΑΚΗΣ 

Αριθ. 8148 (6) 

Σύσταση διακοινοτικής επιχείρησης παραγωγής τουρσιών 

Κοινοτήτων Μ. Παναγίας Παλαιοχωρίου Ν. Χαλ/κής. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 260 του Π.Δ. 323/1989. 

2. Την απόφαση του Υπ. Εσωτερικών με αριθμό 25027/ 
9.4.94 που δημοσιεύθηκε στο ΦΕΚ 244/19.4.84, 

3. Την αριθ. 66/93 απόφαση του Κοινοτικού Συμβου¬ 
λίου Παλαιόχωρας Ν. Χαλκιδικής. 

4. Την αριθ. 67/93 απόφαση Κ.Σ. Μ. Παναγίας σχετικά 
με την παραχώρηση κτιρίων στη διακοινοτική επιχείρηση 
Κοιν. Μ. Παναγίας και Παλαιοχωρίου. 

5. Την αριθ. 82/93 απόφαση του Κοινοτικού Συμβου¬ 
λίου Μ. Παναγίας Ν. Χαλκιδικής. 

6. Την από 24.5.94 έκθεση αξιολόγησης της Επιτροπής 
αξιολόγησης για τη σύσταση της Διακοινοτικής επιχείρη¬ 
σης παραγωγής τουρσιών Κοινοτήτων Μ. Παναγίας και 
Παλιοχωρίου. 

7. Το Π.Δ. 250/89 που δημοσιεύθηκε στο ΦΕΚ 118/89 
τ.Α', «Μεταβίβαση αρμοδιοτήτων του Υπ. Εσωτερικών 
στις Νομαρχίες», αποφασίζουμε: 

1. Συνιστάται στην Κοινότητα Μ. Παναγίας του Νομού 
Χαλκιδικής Διακοινοτική Επιχείρηση με την επωνυμία 
«Διακοινοτική Επιχείρηση παραγωγής τουρσιών Κοινοτή¬ 
των Μ. Παναγίας και Παλαιοχωρίου Ν. Χαλκιδικής ως ίδιο 
Νομικό Πρόσωπο ιδιωτικού δικαίου το οποίο διέπεται από 
τις διατάξεις των άρθρων 260 έως 268 και 270, 274, και 
287 του Π.Δ. 323/89. 

2. Σκοπός της επιχείρησης είναι η συγκέντρωση και 
επεξεργασία των κηπευτικών προϊόντων που παράγονται 
στην περιοχή σε τουρσιά και η πώλησή τους στην ευρύ¬ 
τερη αγορά του εσωτερικού ή του εξωτερικού. 

Η συμβολή στην αντιμετώπιση του προβλήματος της τοπι¬ 
κής ανεργίας και της γενικότερης αν/ξης της περιοχής. 

Η πραγματοποίηση εσόδων τα οποία θα επανεπενδύο- 
νται στην περιοχή για την αναβάθμισή της και τη βελτίωση 
της ποιότητος ζωής των κατοίκων της. 

3. Συνιστούν από κοινού οι Κοινότητες Μ. Παναγίας και 
Παλαιοχωρίου που συμμετέχουν στην Επιχείρηση Διακοι- 
νοτικό όργανο, που αποτελείται από αιρετούς εκπροσώ¬ 
πους των οργανισμών Τοπικής Αυτ/οης που συμμετέχουν 
αναλογικά με το ποσοστό συμμετοχής κάθε οργανισμού 
στο Κεφάλαιο της Επιχείρησης και συγκεκριμένα από: 

α) Δύο (2) αιρετούς εκπροσώπους από την Κοινότητα 
Μ. Παναγίας. 

β) Δύο (2) αιρετούς εκπροσώπους από την Κοινότητα 
Παλαιοχωρίου. 

Το όργανο αυτό ασκεί τις αρμοδιότητες των Δημοτικών 
ή Κοινοτικών Συμβουλίων που προβλέπονται από τις δια¬ 
τάξεις των άρθρων 260 - 268 του Π.Δ. 323/89. 

Η επιχείρηση διοικείται από επταμελές (7) Διοικητικό 
Συμβούλιο που αποτελείται από: 

α) Δύο (2) αιρετούς εκπροσώπους της Κοινότητας Μ. 
Παναγίας. 

β) Δύο (2) αιρετούς εκπροσώπους της Κοινότητας Πα- 
λαιοχωρίου. 

γ) Ένα (1) εκπρόσωπο κοινωνικού φορέα της περιοχής 
των Κοινοτήτων Μ. Παναγίας και Παλαιοχωρίου. 

δ) Ένα (1) κάτοικο της περιοχής των Κοινοτήτων Μ. Πα¬ 
ναγίας - Παλαιοχωρίου, καθώς και ένα (1) εκπρόσωπο των 
εργαζομένων στην Επιχείρηση, αν αυτή απασχολεί περισ¬ 
σότερους από είκοσι (20) εργαζομένους. 

5. Η διάρκεια της Επιχείρησης είναι τριάντα (30) χρόνια 


από την δημοσίευσή της κατά το Νόμο απόφασης του Νο¬ 
μάρχη Χαλκιδικής στην Εφημερίδα της Κυβέρνησης. 

6. Έδρα της Επιχείρησης είναι η Κοινότητα Μ. Παναγίας 
Ν. Χαλκιδικής. 

7. Το ποσοστό συμμετοχής στο Κεφάλαιο της Επιχείρη¬ 
σης είναι: 

α) Κοινότητα Μ. Παναγίας 50% 

β) Κοινότητα Παλαιοχωρίου50% 

Σύνολο 100% 

8. Περιουσία της επιχείρησης αποτελούν τα ακίνητα της 
Κοινότητας Μ. Παναγίας που βρίσκονται στη θέση «Λόγ¬ 
γος» και έχουν παραχωρηθεί κατά χρήση με την 67/93 
απόφαση του Κοινοτικού Συμβουλίου και για χρονικό διά¬ 
στημα 30 ετών. 

9. Το κεφάλαιο που διατίθεται στην Επιχείρηση από τις 
Κοινότητες Μ. Παναγίας και Παλαιοχωρίου είναι: 

α) Ποσό 3.750.000 δρχ. από την Κοινότητα Μ. Πανα¬ 
γίας για συμμετοχή στη χρηματοδότηση του κόστους 
επένδυσης της Επιχείρησης. 

β) Ποσό 3.750.000 δρχ. από την Κοινότητα Παλαιοχω- 
ρίου για συμμετοχή στη χρηματοδότηση του κόστους 
επένδυσης της Επιχείρησης. 

γ) Ποσό 1.000.000 δρχ. από την Κοινότητα Μ. Παναγίας 
για συμμετοχή στο αρχικό κεφάλαιο της επιχείρησης. 

δ) Ποσό 1.000.000 δρχ. από την Κοινότητα Παλαιοχωρίου 
για συμμετοχή στο αρχικό κεφάλαιο της Επιχείρησης. 

10. Πόροι της Επιχείρησης είναι: τα έσοδα από τη δραστη¬ 
ριότητα της, οι πρόσοδοι από την περιουσία της, δάνεια, κλη¬ 
ρονομιές, εισφορές, δωρεές και λοιπές επιχορηγήσεις. 

11. Η Επιχείρηση διαλύεται: 

α) Με απόφαση του διακοινοτικού οργάνου που συστή- 
νεται σύμφωνα με το προηγούμενο άρθρο 3 με την από¬ 
λυτη πλειοψηφία των μελών του και απόφαση του Νο¬ 
μάρχη Χαλ/κής. 

β) Όταν λήξει χωρίς να παραθεί η διάρκεια της Επιχείρησης 
και γ) σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. 
Εκτός από την περίπτωση της πτώχευσης η εκκαθάριση 
γίνεται από (3) τρεις εκκαθαριστές που ορίζονται από το 
διακοινοτικό όργανο της προηγ. παρ. 3. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη επιχείρησης. 

Το υπόλοιπο περιέρχεται στις Κοινότητες Μ. Παναγίας 
και Παλαιοχωρίου Ν. Χαλκ/κής ανάλογα με το ποσοστό 
συμμετοχής τους στο κεφάλαιο της. 

12. Η συγκρότηση, η λειτουργία και οι αρμοδιότητες των 
οργάνων της διοίκησης, η οργάνωση, η λειτουργία διαχεί¬ 
ριση και εποπτεία της επιχείρησης διέπονται από τις σχε¬ 
τικές με τις Δημοτικές και Κοινοτικές Επιχειρήσεις διατά¬ 
ξεις του Π.Δ. 323/89 και την με αρ. 25027/9.4.84 από¬ 
φαση Υπ. Εσωτερικών (ΦΕΚ 244/19.4.84 τ.Β'). 

13. Από τις διατάξεις της απόφασης αυτής προκαλείται 
δαπάνη σε βάρος των Κοινοτήτων Μ. Παναγίας και Πα- 
λαιοχωρίου Χαλ/κής ύψους 4.750.000 δρχ. για κάθε Κοι¬ 
νότητα για το τρέχον έτος χωρίς άλλη οικονομική επιβά¬ 
ρυνση για τα άλλα έτη. 

Η παραπάνω δαπάνη θα καλυφθεί με τροποποίηση του 
Προϋπολογισμού των Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 29 Ιουνίου 1994 
Ο Νομάρχης 

ΘΕΟΔΩΡΟΣ ΚΑΚΚΑΒΑΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕΙ.ΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΘΗ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από 8.00' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 

ι-----————-— , 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48 188 

* Για φωτοαντίγραφα παλαιών τευχών στην οδό Σολωμού 51 τηλ : 52 48 141 

*Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52 25 713 - 52 49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύ χος της ΕΦΗΜΕΡΙΔΑΣ ΤΗΣ ΚΥ ΒΕ Ρ ΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 1 50, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜ ΕΣ 


Κωδικός αριθ. κατάθεσης στο Δημόσιο Ταμείο 2531 Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο- 

Η ετήσια συνδρομή είναι: βοήθειας του Προσωπικού (ΤΑΠΕΤ) 


α) Για το Τεύχος Α' Δρχ. 

15.000 

Δρχ. 

750 

β) 

» » » Β' 

» 

30.000 

» 

1.500 

Υ) 

» » » Π 

» 

10.000 

» 

500 

δ) 

» » » Δ' 

» 

30.000 

» 

1.500 

ε) 

» » >ι Αναπτυξιακών Πράξεων 

» 

20 000 

» 

1.000 

στ) 

» » » Ν.Π.Δ.Δ. 

» 

10.000 

» 

500 

ζ) 

» » » ΠΑΡΑΡΤΗΜΑ 

» 

5.000 

» 

250 

η) 

» » » Δελτ. Εμπ.& Βιομ. Ιδ. 

» 

10.000 

» 

500 

θ) 

» » » Αν. Ειδικού Δικαστηρίου 

)> 

3.000 

» 

150 

ι) 

» » » Α.Ε. & Ε.Π.Ε. 

» 

200.000 

» 

10.000 

ια) 

Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληρο φορίες: τηλ. 5 2.48.3 20 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













